# ZMLUVA O DIELO

# č. 3

**Zmluvné strany**

**Objednávateľ: Obec Vieska nad Žitavou**

**Obecný úrad Vieska nad Žitavou 64**

**951 52 Slepčany**

Zastúpený : Štefan Mladý, starosta obce

IČO: 00308617

(ďalej len „objednávateľ“)

a

**Zhotoviteľ: Emil Koprda**

**Hosťovce 156**

**951 91 Hosťovce**

IČO: 417 241 78

bankové spojenie: Slovenská sporiteľňa

číslo účtu: 5046251107/0900

(ďalej len „zhotoviteľ“)

**I.**

**Predmet zmluvy.**

1. Zhotoviteľ sa zaväzuje na základe tejto zmluvy Zhotoviť dielo **„Dobudovanie stavby – Viacúčelová budova obce Vieska nad Žitavou, LV 447“.**

**II.**

**Čas plnenia.**

1. Zhotoviteľ sa zaväzuje dielo vykonať v termíne : do **31.12.2015**

1. V prípade, že Objednávateľ na základe nedodržiavania času vykonávania diela usúdi, že Zhotoviteľ nie je schopný dielo odovzdať v termíne a kvalite, má právo od zmluvy odstúpiť bez nárokov zhotoviteľa za odstúpenie od zmluvy a zabezpečiť dokončenie diela podľa svojho uváženia.

**III.**

**Cena diela, platobné podmienky**

1. Cena za vykonanie diela je zmluvná cena podľa prevedeného prieskumu trhu vo výške 9350,00 € s DPH, slovom deväťtisíctristopäťdesiat eur.
2. Zmluvné strany sa dohodli, že cena za vykonanie diela je platná až do odovzdania diela a zúčtovania ceny za hotové dielo.
3. Zhotoviteľ bude fakturovať podľa odsúhlasených množstiev, pričom prípadné nevyhnutné dodávky materiálov a prác nad rámec odsúhlaseného Vecného objemu prác je Objednávateľ povinný uhradiť len v prípade, pokiaľ vznikli ako dôsledok takých vád výkresovej časti a technickej správy projektovej dokumentácie, ktoré Zhotoviteľ pri spracovaní výkazu výmer – Vecného objemu prác – nemohol zistiť ani pri vynaložení primeranej odbornej starostlivosti.
4. Zhotoviteľ je povinný po ukončení súvislého celku vyhotoviť súpis vykonaných prác a predložiť ho Objednávateľovi na odsúhlasenie.
5. Splatnosť faktúry bude **po doručení** objednávateľovi, ktorý to odsúhlasí a uhradí.
6. Zmluvné strany sa dohodli, že prípadné naviac práce, ktoré nie sú ocenené v rozpočtoch, bude môcť Zhotoviteľ uplatniť u Objednávateľa len po ich prerokovaní a schválení Objednávateľom.
7. Pre prípad pochybnosti sa má zato, že faktúra Zhotoviteľa bola doručená Objednávateľovi do 3 dní od jej podania na prepravu poštou, pričom lehota sa počíta odo dňa vyznačeného na potvrdení prevzatia zásielky na prepravu.

**IV.**

**Záručná doba.**

1. Zhotoviteľ preberá túto záruku za akosť diela :

„Dielo bude počas 24 mesiacov odo dňa úspešného odovzdania a prevzatia spôsobilé k zmluvnému účelu a zachová si po celý tento čas zmluvne dohodnuté vlastnosti.“

2. Záruka na akosť dodaných materiálov a výrobkov je 2 roky od ich dodania resp. sa riadi podľa dispozícií záručných listov výrobcov.

1. V prípade, že sa v priebehu trvania záručnej doby objavia na diele vady, Zhotoviteľ sa zaväzuje bez zbytočného odkladu, najneskôr však do 5 dní nastúpiť na odstránenie vád, pričom tieto vady odstráni bezplatne v lehote dojednanej z Objednávateľom, pokiaľ práva Objednávateľa reklamovať nebudú postúpené Investorovi alebo tretej osobe. V takomto prípade bude namiesto Objednávateľa vystupovať v reklamačnom konaní subjekt, ktorému budú práva postúpené.

**V.**

**Spolupráca Objednávateľa a Zhotoviteľa na stavbe.**

1. Zhotoviteľ je povinný dodržiavať všetky bezpečnostné predpisy, technologické postupy podľa predloženej projektovej dokumentácie, plánu bezpečnosti práce a všeobecných zvyklostí, pričom v plnej miere zodpovedá za ochranu bezpečnosti a zdravia pri práci osôb, ktoré sa na pracovisku s vedomím a súhlasom Zhotoviteľa zdržujú a škody na živote, zdraví a majetku tretích osôb pri práci na jemu zverenom mieste vykonávania diela, ako aj na miestach činnosťou Zhotoviteľa akokoľvek dotknutých, vrátane príjazdových komunikácií, výkopov, šácht a pod.
2. Zhotoviteľ je oprávnený komunikovať s Objednávateľom vo veciach technických, cenových a fakturačných a objednávateľ je povinný poskytnúť mu súčinnosť.
3. Objednávateľ zabezpečí zhotoviteľovi dodávku vody a  odber elektrickej energie.

**VI.**

**Ostatné a záverečné ustanovenia.**

1. Nedeliteľnou súčasťou tejto zmluvy sú jej prílohy.
2. Táto zmluva sa vyhotovuje v 2 vyhotoveniach, z ktorých každá zmluvná strana dostane po 1 vyhotovení.

Vo Vieske nad Žitavou , dňa 30.11.2015 Vo Vieske nad Žitavou, dňa 30.11.2015

................................................ .............................................

Objednávateľ Zhotoviteľ